Der skal sættes to krydser. Ét i kalenderen - og et på stemmesedlen. Folketingsvalget 2022 er en realitet, og statsminister Mette Frederiksen (S) har onsdag formiddag annonceret, at valgdatoen bliver tirsdag 1. november. - Der er tale om et tryghedsvalg for danskernes hverdag, Danmark og verden, siger Mette Frederiksen om valgudskrivelsen. Lagde vægt på energikrise På dagens pressemøde lagde statsministeren vægt på de udfordringer, landet står overfor på nuværende tidspunkt. - Danmark er et fantastisk land, men tiderne er svære. Det er det vigtigste at få Danmark igennem krisen. For ligesom med corona kommer vi også igennem den krise, vi står i nu, sagde hun. Socialdemokratiet går ifølge statsministeren til valg på en bred regering: - En bred regering med partier fra begge sider af den politiske midte, lød det. TV2 Nord følger hele valget ud fra et nordjysk perspektiv og gør dig klogere på det nordjyske kandidater. Se hele pressemødet, hvor Mette Frederiksen udskriver valg:

Opsummering:
Nordjyderne skal ligesom resten af Danmark til stemmeurnerne. Statsminister Mette Frederiksen har annonceret valgdatoen, og valgkampen kan nu officielt begynde.